Mikele Irazusta

Mikele Irazusta (Bahía Blanca, Argentina, 1993) tenislari ohia, arkitektoa eta artista da. Sortzez argentinarra, euskal jatorria du, eta bihotzean du euskaltasuna. 2025ean VIII. Euskal Diasporaren Egunerako (irailak 8) zesta-puntaren hiriburutzat hartzen den Markina-Xemein (Bizkaia) udalerrian mural bat margotu zuen zesta-puntako jokalari guztien omenez.

Markina-Xemeinengo murala, Street Art Cities arte urbanoaren plataformak Espainiako Estatuan margotutako 15 grafiti aukeratuetako bat, 2025eko munduko horma-irudi onena bezala altxatzeko lehian.  

 Bizitza 
Mikele Irazusta txikitan, lau urte zituela hasi zen tenisean, Roaldo Fernández aititarekin; izan ere, amaren aldeko familia tenislariz beterik dago. 16 urterekin hainbat titulu zituen. Argentina ordezkatzera ere heldu zen. Txapelketa batean jokatzera irten baino lehen motibatzen zuen musika entzutea gustatzen zitzaion, batez ere reggaetona. Bahía Blancako euskal zentroan dantzari jardun zuen euskal dantzak ikasten. Aitona-amonak euskaldunak ditu. 

Betidanik gustatu izan zaio marraztea eta margotzea, eta horrek beharbada arkitektura ikastera eraman zuen, baina berandura arte ez zen pinturan murgildu. Ez du artista ikasketa berezirik, baina arkitekto trebatzeak tresna asko eman dizkio marrazkiari, perspektibari eta eskalari dagokionean.

 Ibilbidea 

 Tenislari 
12 urterekin Quiton (Ekuador) txapelduna izan zen. Gero, 14 urte zituela, Boliviako La Paz hiriburuan 2. postuan, txapeldunordea, izan zen. Bere ametsa “munduko lehena izatea” zenean, Arkitektura ikasteko beka jaso zuen Marylandeko Unibertsitatean, Ameriketako Estatu Batuetan, baina kroniko bihurtu zen bizkarreko lesio baten ondorioz, goiz utzi behar izan zuen kirol-ametsa.

 Arkitekto 
Erronka handia izan zen beka Estatu Batuetan. Ingeleseko ikasketak egin beharrak bi aldiz ahalegin eta kontzentrazio handiagoa eskatzen zion. Gero lesionatu egin zen eta kirolean zuen grina guztia Arkitekturara eraman nuen.

Arkitektura estudio batean lan egin zuen denbora batean, baina horma-irudi asko eskatzen hasi zitzaizkionean, denbora osoa horretan ematea erabaki zuen.

 Artista 
Ez du ikasketa berezirik egin. Bere lehen murala (gero Sustraiak deiturikoa) jaioterriko Futbol Clubeko tabernan margotu zuen. Arrakasta izan zuen, handik aurrera, garagardotegi, taberna eta okindegietatik deitzen hasi zitzaizkion eta.

 Markina-Xemeingo murala, pilotarien omenez 
2025eko VIII. Euskal Diasporaren Egunerako (Irailak 8) enkargatu zioten Markina-Xemeingo murala. Diaspora izenez ezagutzen dira arrazoi ezberdinengatik Euskaditik emigratu behar izan zuten euskal jatorriko pertsonak, baina beren lurrarekiko maitasunarengatik belaunaldiz belaunaldi identitatea eta kultura mantendu eta transmititu dutenak. Horietako bat Irazusta bera eta familia da. Aitona, Donostian jaiotako Andoni Irazusta 13 urte zituela joan zen amarekin Argentinara, aita—Mikeleren birraitona— hara joana baitzen. Irazusta familia erabat integratu zen herrialdean, eta bertan bizitza berria hasi zuen. Han, Andoni euskal kulturaren alde egindako lanarengatik nabarmendu zen, Euskadiko gaurkotasun politiko eta sozialarekin lotura galdu gabe.

Muralak gutxi gorabehera, 15m altu eta 9 metro zabalekoa da eta 6 pisutako etxe baten horma da. Kultura mundu osoko frontoietara eraman duten zesta-puntako jokalari guztientzako omenaldia da. 

Mikele Irazustak esan zuen: «Zesta-puntako jokalari guztiei egindako omenaldia da, euskal kirol tradizionala, euskal kultura mundu osoko frontoietara eraman duena».

 Sariak eta aintzatespenak 

 2025eko azaroan, Street Art Cities' komunitateak, munduko kale artearen plataformarik handienetakoak, Mikele Irazusta euskal diasporaren sortzaile eta arkitektoak egindako zesta-puntaren omenez Markinan egindako urriko muralik onenaren hautagaitza aukeratu du. Aukeratzeko orduan, plataformak pilotariei egiten dien omenaldia zein «belaunaldi berriei balioak transmititzeko tresna gisa kirolak duen garrantziaren isla» nabarmendu ditu.    
 2025eko munduko horma-irudirik onena izateko lehian.    

 Erreferentziak 

 Kanpo estekak 
 Bideoa: Mikele Irazusta Argentinan murala egiten

Kategoria:Argentinarrak
Kategoria:Tenislariak
Kategoria:Emakume tenislariak
Kategoria:Artistak
Kategoria:Emakume artistak
Kategoria:Argentinako artistak
Kategoria:Arkitektoak
Kategoria:Emakume arkitektoak
Kategoria:Argentinako arkitektoak
Kategoria:Kaleko artistak
Kategoria:Muralistak
Kategoria:Emakume muralistak